**Процедура за изготвување на Конечен Дневен Распоред**

ОЕПС го изготвува конечниот дневен распоред за целокупното производство на ел.енергија, внатрешните и прекугранични трансакции преку електропреносниот систем, врз основа на физички распореди доставени од учесниците на пазарот на ел.енергија, одобрени од операторот на електропреносниот систем. Kонечниот Дневен Распоред се изготвува во Службата за оперативно планирање, Оддел за управување со ЕПС, во Операторот на електропреносниот систем (ОЕПС). Изработката на Kонечниот Дневен Распоред се врши со користење на специјализиран систем за планирање ESS (ENTSO Scheduling System) кој е дел од ММЅ (Market Management System) и е во фунција 24/7, а истиот е изработен врз основа на технички спецификации дефинирани од страна на ENTSO-E.

За изготвување на Конечен Дневен Распоред секој БОС (Балансно Одговорна Страна) е должен да испрати:

- Физички Распоред за внатрешни и прекугранични трансакции TPS

- Физички Распоред за потрошувачка во рамките на својата Балансна Група CPS

- Физички Распоред за производство во рамките на својата Балансна Група PPS

БОС го пријавува својот физички распоред со испраќање на соодветниот документ (TPS, CPS и/или PPS) во .xml и .xls формат по електронска пошта на market\_office@mepso.com.mk (за документи во .xml формат) и schedule@mepso.com.mk (за документи во .xls формат).

БОС треба да испрати избалансиран физички распоред за да биде прифатен како конечен физички распоред од страна на ОЕПС.

Пријавата на физички распоред за вкупна потрошувачка (CPS) и физички распоред за вкупно производство (PPS), се врши најдоцна до 14:29:59 часот во денот Д-1, за денот Д. БОС кој во својата балансна група има потрошувачка и производство при испраќањето на избалансиран физички распоред треба да ги земе во предвид и потрошувачка и производство во својата Балансна Група.

БОС има право да направи корекција на веќе испратените Физички распореди со доставување на нова повисока верзија во системот.

На сликата е прикажан Процесот на Дневно Планирање:

* Процесот на Дневно планирање се одвива во следните фази:
	+ **Д-2 (Long Term)**
		- 14:00 во системот пристигаат документите за Долгорочни капацитети.
		- 16:00 започнува процесот на доставување на физички распореди со Долгорочни номинации, номинација со годишен и месечен капацитет

* + **Д-1 (Long Term/Short Term)**
		- до 7:59 трае процесот на доставување на физички распореди со Долгорочни номинации,
		- 08:00 – 08:30 корекциски циклус: разликите во номинациите се усогласуваат со достава на променет физичкиот распоред
		- 08:30 – финално конфирмирање на Долгорочните номинации со соседните СО со размена на CAS
		- 09:00 – 09:45 аукции за дневни капацитети (SEE CAO/EMS/ESO)
		- до 10:30, SEE CAO/EMS/ESO доставуваат дневни капацитети во ESS системот
		- 10:30 – 13:59 (граница со Грција) / 14:29 (граница со Бугарија и Србија) достава на конечните избалансирани физички распореди со внатрешни и прекугранични трансакции
		- 14:00 (граница со Грција) / 14:30 (граница со Бугарија и Србија) испраќање и усогласување на CAS документи од/со соседните СО
		- 14:30 – 15:30 корекциски циклус: разликите во номинациите се усогласуваат со достава на променет физичкиот распоред
		- 15:45 изготвување на Конечен Дневен Распоред (Возен Ред), испраќање на усогласени документи (SAS, SAX) на Верификациската Платформа и Платформата за Транспарентност
	+ **Д (Intra Day)**
		- 18:00 во Д-1 до 23:00 во Д, доставување на физичките распореди со Intra Day номинации
		- испраќање и усогласување на CAS документи од/со соседните СО
		- изготвување на Нов Конечен Дневен Распоред ( Возен Ред), испраќање на усогласенидокументи (SAS, SAX) на Верификациската Платформа и Платформата за Транспарентност

Пријавата на физички распоред во текот на денот (Intraday), засега се одвива само на границата со Србија, почнува во 18:00 во денот Д-1 за денот Д. Најавата за корекција на физичкиот распоред во текот на денот (Intraday) може да ја направи до 120 минути пред почетокот на часот за кој се прави промената.

Доколку во денот Д-1 за денот Д, БОС испрати неизбалансиран физички распоред и остане на таа позиција и по завршувањето на процесот Intraday за денот Д истиот сноси финансиски надомест пресметан по Член 88 од Правилата за Балансирање на ЕЕС.

Процедурата за изготвување на Конечен дневен распоред е во согласност со Глава 5 – ДОСТАВУВАЊЕ НА ФИЗИЧКИ РАСПОРЕДИ од Правилата балансирање на ЕЕС.

**Системска Апликација со која се врши Процесот Дневно планирање**

 Системот прима и испраќа податоци во xml и csv формат, и тоа:

* + Прима податоци од нашата платформа за Алокација на Долгорочните капацити
	+ Прима податоци од надворешни Алокациски Оператори за долгорочните и краткорочните капацитети
	+ Прима/испраќа конфирмации за пристигнати/усогласени податоци на БОС и СО
	+ Прима/испраќа CAS фајлови од/кон соседните СО при усогласување
	+ Прима податоци од надворешни Алокациски Оператори за Intra Day процесот

Конечните дневни распореди по граница и правец се испраќаат на Верификациската Платформа.

